Arnold Sakson
Arnold Sakson (18. november 1937 – 27. november 2008 Tallinn) oli eesti poksija ja poksikohtunik. Ta poksis aastatel 1953–1962 Tallinna Tööjõureservides, tema treener oli Martin Linnamägi. Ta võitis oma 52 kohtumisest umbes 35. Ta oli Tallinna meister 1961. aastal. Viiel korral tuli ta Tallinna Tööjõureservide meistriks. Sundteenistuse ajal Nõukogude armees tegeles ta samuti poksiga. Kahel korral sai ta Ukraina NSV Krimmi oblasti meistrivõistlustel 2. koha. Ta tegutses ka poksikohtunikuna, sai rahvuskohtuniku taseme.